b'\n_START_ARTICLE_\nNyamwezi\n_START_SECTION_\nPovijest\n_START_PARAGRAPH_\nPrema usmenoj predaji, Nyamwezi su se naselili u zapadnoj i sredi\xc5\xa1njoj Tanzaniji (njihovom dana\xc5\xa1njem stani\xc5\xa1tu) negdje u 17. stolje\xc4\x87u. Najstariji dokazi dolaze od Galahanse, i potvr\xc4\x91uju njihovo prisustvo u tom dobu. Neko\xc4\x87 su bili ribari i nomadski zemljoradnici zbog slabe kvalitete tla. Njihova putovanja su ih u\xc4\x8dinila profesionalnim trgovcima, pa su do godine 1800. vodili karavane prema obali kako bi trgovali bakrom, voskom, solju, slonova\xc4\x8dom i robovima iz Katange. Arapski i indijski trgovci robljem i slonova\xc4\x8dom su do\xc5\xa1li u podru\xc4\x8dje Nyamwezija oko 1825. godine. Nyamwezi su u to doba po\xc4\x8deli nabavljati vatreno oru\xc5\xbeje i stvarati redovne vojske, a u 19. stolje\xc4\x87u se bilje\xc5\xbee unutarplemenski ratovi i sukobi s Arapima na obali._NEWLINE_Od 1860. do 1884. Nyamwezijima je vladao vojni poglavica i Mtemi (kralj) po imenu Mirambo. On je na neko vrijeme blokirao arapske trgova\xc4\x8dke rute, ali mu se carstvo raspalo nakon smrti 1884. godine._NEWLINE_Njema\xc4\x8dki kolonisti su vladali Tanzanijom od kasnog 19. stolje\xc4\x87a, nazivaju\xc4\x87i je Njema\xc4\x8dkom Isto\xc4\x8dnom Afrika. Britanija je preuzela vlast nakon Prvog svjetskog rata i poduzela kampanju prisilnog preseljavanja Afrikanaca kako bi na\xc4\x8dinila mjesto za bijele farmere.\n_START_SECTION_\nDemografija\n_START_PARAGRAPH_\nS uspostavljanjem Njema\xc4\x8dke Isto\xc4\x8dne Afrike u 19. stolje\xc4\x87u, moravski misionari su stigli na jezero Malavi u Tanganjiki. Danas Moravska crkva zapadne Tanzanije (MCWT) ima oko 80.000 Nyawezi vjernika i mnogi \xc5\xa1ire njen nauk me\xc4\x91u narodom Sukuma._NEWLINE_Godine 1989. bilo je oko 1,5 miliona Nyamwezija. Oko 926.000 Nyamwezija govore Bantu jezik koji se klasificira kao Sukuma-Nyamwezi Grupa Bantu. Uglavnom su farmeri i uzgajiva\xc4\x8di krava.'